มีอาการปวดท้องข้างซ้ายล่างสะดือ ปวดๆ หายๆ เหมือนปวดท้องประจำเดือน แต่พอตื่นเช้ามาอีกวันอาการหายไป แต่ประจำเดือนไม่มา แบบนี้ปกติไหมคะ
สวัสดีค่ะ อาการปวดท้องปวดท้องด้านล่างซ้ายที่เกิดเป็นๆ หายๆ อาจเป็นอาการก่อนการมีประจำเดือนมาก็ได้ แนะนำควรรอดูประจำเดือนต่อไปอีก 1-2 วัน ว่าจะมาหรือไม่ หากยังไม่มา และเลยกำหนดวันที่ประจำเดือนควรจะมาแล้ว ก็ควรลองตรวจหาการตั้งครรภ์ดูค่ะ หากตรวจไม่พบ ก็ให้รอประจำเดือนต่อไปก่อน ประจำเดือนอาจมาช้าจากสาเหตุต่างๆ เช่น การมีความเครียด ทำงานหนัก พักผ้อนน้อย อดนอน อดอาหาร มีน้ำหนักลด หรือมีน้ำหนักเพิ่ม เป็นต้น ส่วนอาการปวดท้อง หากหายไปแล้ว ก็ไม่ได้อันตรายอะไรแต่หากหลังจากนี้ ได้มีประจำเดือนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะ